**INSTITUŢIA PREFECTULUI–JUDEŢUL COVASNA**

 **COLEGIUL PREFECTURAL**

**ORDINE DE ZI**

**Ședința Colegiului Prefectural**

**din data de 28 SEPTEMBRIE 2021, ora 1000**

 1. Informare privind misiunile executate și rezultatele obținute de Inspectoratul de Jandarmi Județean „Gheorghe Doja” Covasna pe semestrul I 2021

**Prezintă: Inspectoratul de Jandarmi Județean „Gheorghe Doja” Covasna**

 2. Sinteza activităților desfășurate de Inspectoratul Județean în Construcții Covasna în semestrul I 2021

**Prezintă: Inspectoratul Județean în Construcții Covasna**

 3. Analizarea și informarea privind raportul de activitate pe anul 2021 al Agenției Naționale de Îmbunătățiri – Filiala Teritorială de Îmbunătățiri Funciare Covasna

**Prezintă:** **Agenția Națională de Îmbunătățiri – Filiala Teritorială de Îmbunătățiri Funciare Covasna**

**Punctul 1**

**INSPECTORATUL DE JANDARMI JUDEȚEAN „GHEORGHE DOJA” COVASNA**

**INFORMARE**

**PRIVIND MISIUNILE EXECUTATE ȘI REZULTATELE**

**OBȚINUTE DE *INSPECTORATUL DE JANDARMI***

 ***JUDEŢEAN COVASNA***

**ÎN PERIOADA 01.01.2021-30.06.2021**

1. **PREZENTAREA GENERALĂ A SITUAȚIEI OPERATIVE**

La nivelul Inspectoratului de Jandarmi Județean Covasna în semestrul I al anul 2021, au fost desfășurate activități ce au urmărit îndeplinirea cu responsabilitate și profesionalism a misiunilor și atribuțiilor specifice iar măsurile întreprinse au dus la creșterea gradului de încredere al cetățenilor în instituție și în capacitatea sa de răspuns la solicitările acestora, prin punerea în aplicare a prevederiloractelor normative în vigoare care ne reglementează activitatea.

Apariția și răspândirea cu repeziciune a virusului SARS-CoV 2 a determinat adaptarea măsurilor/misiunilor pentru gestionarea acestei „crize” epidemiologice, urmărindu-se prevenirea și limitarea, pe cât posibil, a răspândirii acestuia.

1. **OBIECTIVE ȘI DIRECȚII DE ACȚIUNE**

Obiectivele principale care au stat în atenția Inspectoratului în perioada supusa evaluării, au fost:

* **Organizarea și planificarea misiunilor specifice de ordine publică** executate de către subunitățile operative la nivelul județului **și elaborarea documentelor operative** **în concordanță cu măsurile stabilite în hotărârile privind prelungirea stării de alertă** pe teritoriul României;
* **Creșterea gradului de încredere a cetățenilor în efectivele jandarmeriei** prin asigurarea unui climat normal de ordine și siguranță publică cu ocazia adunărilor publice și al competițiilor sportive care au avut loc la nivelul județului Covasna;
* **Menținerea gradului de siguranță a obiectivelor, bunurilor și transporturilor** din responsabilitatea Inspectoratului;
* **Îmbunătățirea imaginii instituției prin activității de informare și relații publice,** prinmediatizarea corectă a tuturor preocupărilor inspectoratului și dezvoltarea relațiilor de parteneriat durabile cu reprezentanții comunității locale.
1. **NOI PROVOCĂRI INSTITUȚIONALE**

În contextul declarării stării de alertă la nivel național instituția noastră s-a confruntat cu elemente de noutate din punct de vedere al misiunilor care au fost executate, dinamica acestora fiind considerabilă, organizându-se și executându-se misiuni de protecție a transporturilor cu doze de vaccin, misiuni de verificare a respectării măsurilor de izolare/circulația persoanelor, misiuni de verificare a respectării măsurilor de protecție individuală (distanțare fizică, portul măștii de protecție etc.), precum și acțiuni comune cu lucrătorii instituțiilor cu atribuții pe linia prevenirii și limitării răspândirii virusului SARS Cov-2.

Pe linia misiunilor de asigurare a ordinii publice elementul de noutate a constat în consilierea organizatorilor adunărilor publice cu privire la adoptarea și respectarea normelor legale pe linia prevenirii și limitării răspândirii virusului SARS Cov-2.

1. **REALIZĂRI**
	1. ***Ordine și siguranță publică***

Misiunile planificate şi executate în perioada de referință au fost misiuni de asigurare a ordinii publice la **manifestații de protest** ( Asociația Crescătorilor de Bovine, Federațiile Sindicale Sanitas și Solidaritatea Sanitară, manifestații spontane împotriva măsurilor restrictive pentru limitarea răspândirii virusului SARS-COV2), **manifestări sportive** (meciuri de baschet feminin- Liga Națională și Cupele Europene, hochei – Campionatul Național de Seniori, fotbal Liga a III-a, Galopiada Secuiască, etc. ), **cultural-artistice** (sărbătoarea Farsangului, Ziua copilului, Întorsura Fest, etc.), **comemorative** (Ziua Secuilor, Revoluția maghiară de la 1848 – 1849, Tratatul de la Trianon, Ziua Eroilor, etc.), **religioase** (Boboteaza, Paștele Ortodox și Catolic, Ziua Sf. Ștefan, Rusaliile Catolice, etc.), **alegeri locale parțiale** în localitatea Ozun, misiuni de menținere a O.P., în cooperare cu I.P.J. Covasna, conform O.M.A.I. nr. 60/2010, precum și diverse misiuni în contextul răspândirii virusului Covid-19 (acțiuni cu efective mărite în zone de interes operativ pentru limitarea răspândirii virusului, misiuni în cooperare cu I.P.J. Covasna pentru verificarea persoanelor izolate la domiciliu, însoțirea transporturilor cu doze de vaccin), misiuni de căutare și salvare a unor persoane dispărute, misiuni în colaborare cu alte instituții (Garda de Mediu, Poșta Română, executori judecătorești și instituții cu atribuții pe linie silvică și piscicolă) precum și misiuni de punere în aplicare a mandatelor de aducere emise de către instituțiile cu atribuții în acest sens.

În perioada de referință, I.J.J. Covasna au executat un nr. de **2536** misiuni specifice de O.P. cu un efectiv de **9545** jandarmi, situația prezentându-se astfel:

- **251** misiuni organizate, planificate și executate pentru limitarea răspândirii virusului SARS-COV 2;

- **166 misiuni** de asigurare a ordinii publice;

 - **397 acțiuni** de intervenție;

-**154 acțiuni** de protecție antiteroristă în zona obiectivelor din competență;

 - **1358 misiuni** de menținere a ordinii publice;

 - **6 acțiuni speciale**, pentru efectuarea unor acte procedurale;

- **55 acțiuni** în cooperare cu alte instituții, cu atribuții în prevenirea și combaterea fenomenului infracțional și contravențional;

 - **149 acțiuni** pentru punerea în aplicare a mandatelor de aducere.

Pe linia acțiunilor de intervenție se constată o creștere a numărului de intervenții pentru înlăturarea pericolelor create de animalele sălbatice, în special de către urși (147).

Faptul că pe timpul executării misiunilor specifice nu ne-am confruntat cu probleme deosebite ne îndreptățește să considerăm că efectivele au acționat cu profesionalism și că performanța acțiunilor operative a crescut.

În perioada analizată au fost constatate de către jandarmi **115** fapte de natură penală, care s-au materializat în întocmirea a **97** dosare cu acte de constatare/sesizare din care*fapte penale constatate* *independent* *de jandarmi*: - **54**, iar *mixte cu poliția*– **61**.

Pe genuri de fapte, situația totală a acestora se prezintă astfel :

* Furt - **21*;***
* Distrugere - **9**;
* Înșelăciune – **2**;
* Lovirea sau alte violențe – **46**;
* Violare de domiciliu – **2**;
* Amenințare – **4**;
* Act sexual cu un minor – **1**;
* Legea 46/2008 (Codul Silvic) – **3**;
* Port/folosire fără drept de ob. periculoase– **1**;
* Violență în familie- **12**;
* Deținere droguri de risc – **1**;
* Codul rutier- **3**;
* Ultraj - **6**;
* Însușirea bunului găsit – **1**;
* Încălcarea ordinului de protecție – **1**;
* Punerea în circulație de valori falsificate – **1**;
* Incitarea la ură și discriminare– **1**.

Comparativ cu rezultatele obținute semestrul I 2020, se constată ***o creștere a faptelor penale constatate*** ***de jandarmi*** **cu 125%** (*de la* ***24*** *în sem. I 2020 la* ***54*** *în sem. I 2021*) **și o scădere**  ***a faptelor penale constatate în cadrul dispozitivelor mixte cu poliția* cu 19 %** (*de la* ***75*** *în sem. I 2020 la* ***61*** *în sem. I 2021*).

 ***De asemenea, se constată o creștere a******indicatorului contravenții aplicate cu 91 %*** (*de la* ***846*** *în sem. I 2020 la* ***1.616*** *în sem. I 2021*).

Misiunile au fost organizate bine, documentele întocmite fiind viabile, acestea desfășurându-se fără probleme deosebite.

Personalul din comandamentul unității a desfășurat activități de organizare, planificare și executare a misiunilor specifice de ordine publică, precum și pentru elaborarea documentelor operative pentru asigurarea cadrului dispozițional necesar executării acestor misiuni și de asemenea a executat și execută în continuare serviciul de permanență din unitate și în cadrul C.J.C.C.I. Covasna.

De asemenea, activitatea desfășurată în cadrul G.C.T.S., a permis organizarea în bune condiții a tuturor activităților pentru prevenirea și limitarea răspândirii virusului COVID 19 și pentru combaterea fenomenului infracțional generat de răspândirea acestui virus.

* 1. ***Pază și protecție instituțională***

Activitatea pe linia organizării, coordonării și executării misiunilor de pază și protecție instituțională în contextual operativ actual, a vizat în principal creșterea siguranței obiectivelor prin eficientizarea dispozitivelor de pază și protecție instituțională, în scopul reducerii posibilităților de concretizare a unor amenințări îndreptate asupra obiectivelor și transporturilor din competență.

Eforturile principale au fost orientate în sensul optimizării, perfecționării și dinamizării dispozitivelor de pază și protecție, în funcție de situația operativă existentă și forțele avut la dispoziție, implementarea unor măsuri care să permit reducerea amenințărilor și vulnerabilităților la obiectivele din competență, cât și intensificarea schimbului de date și informații de interes operativ cu celelalte structuri cu care se cooperează în executarea acestui gen de misiuni.

Managementul activităților privind gestionarea misiunilor de pază, ocazionate de măsurile dispuse prin hotărârile de instituire a stării de alertă, a constat în organizarea misiunilor și activităților circumscrise precum și în planificarea efectivelor, zilnic, în echilibru cu situația operativă înregistrată la nivelul județului Covasna.

Conform H.G. 1486/2005 privind asigurarea pazei și protecției obiectivelor, bunurilor și valorilor cu efective de jandarmi, cu modificările şi completările ulterioare și Protocolul de colaborare între Jandarmeria Română și Conpet S.A., începând cu data de 17.02.2021, Inspectoratul de Jandarmi Județean Covasna execută misiunea de pază în sistem integrat la Rampa de încărcare țiței Imeci, prin asigurarea intervenției cu efective de jandarmi.

 În contextul evoluției situației epidemiologice determinate de răspândirea coronavirusului SARS CoV-2, au fost executate instructaje periodice cu subofițerii care execută misiuni de pază și protecție instituțională în vederea asigurării implementării noilor reguli de control acces în sediile instituțiilor unde asigurăm paza, pentru asigurarea sănătății și securității în muncă și reducerea riscului de îmbolnăvire a personalului acestora și, în egală măsură, a tuturor persoanelor care solicită accesul în aceste instituții.

* 1. ***Management operațional***

Activitățile din domeniul ordinii publice au fost monitorizate în condiții bune de către personalul compartimentului monitorizare misiuni și evenimente, care a furnizat elementelor de dispozitiv date de identificare pentru ***409*** de persoane verificate în bazele de date în urma solicitării acestora. În perioada analizată au fost monitorizate misiunile de asigurare a O.P. la ***166*** de manifestări publice publice (sportive, cultural-artistice, comemorative, religioase, promoționale și aniversare).

Au fost monitorizate un număr de ***215*** transporturi speciale și de valori care au tranzitat zona de responsabilitate a inspectoratului, precum și ***83*** de transporturi speciale și de valori executate de I.J.J. Covasna.

Totodată, s-a răspuns în timp operativ la ***495*** solicitări prin apelul unic de urgență „112”, sau la alte solicitări telefonice, ***144*** dintre ele au fost cu privire la semnalarea urșilor în zone locuite sau în preajma acestora.

1. **CONCLUZII**

Prin desfășurarea activităților sus menționate s-a realizat creșterea autorității structurilor de aplicare a legii, întărirea prezenței echipelor de patrulare în mediile și zonele de interes operativ, în scopul diminuării fenomenului infracțional, creșterea vizibilității structurilor de ordine publică în zonele cu risc criminogen identificate atât în mediul urban cât și în cel rural și asigurarea interoperabilității structurilor implicate, pe timpul desfășurării acțiunilor specifice în sistem integrat pentru prevenirea și combaterea răspândirii virusului SarsCov2, prin organizarea de patrulări și acțiuni specifice.

Cooperarea foarte bună cu Inspectoratul de Poliție Județean Covasna a contribuit la desfășurarea unor activități eficiente de menținere a ordinii publice atât în mediul urban cât și în cel rural, menite să descurajeze comiterea de fapte antisociale, prin asigurarea prezenței active a efectivelor de jandarmi și poliție în locurile și zonele cu potențial criminogen ridicat.

În concluzie, din analiza aspectelor sus menționate putem aprecia faptul că prin măsurile adoptate s-a asigurat o creșterea calității serviciului de ordine și siguranță publică în beneficiul cetățeanului în vederea asigurării unei reacții rapide și eficace în cazul producerii unor situații speciale și de criză precum și dezvoltarea procesului integrat de gestionare a situațiilor speciale și de criză de ordine și siguranță publică și a consecințelor acestora.

***INSPECTOR ŞEF AL I.J.J. COVASNA***

 ***Colonel***

 ***Adrian NICHIFOR***

**Punctul 2**

**INSPECTORATUL JUDEȚEAN ÎN CONSTRUCȚII COVASNA**

**SINTEZA ACTIVITĂȚII DE CONTROL ȘI INSPECȚIE DESĂȘURATĂ DE CĂTRE INSPECTORATUL DE STAT ÎN CONSTRUCȚII – INSPECTORATUL JUDEȚEAN ÎN CONSTRUCȚII COVASNA ÎN TRIMESTRUL I – 2021**

**Cuprins**

# 1. ORGANIZAREA ȘI DOMENIU L DE ACTIVITATE ALE INSPECTORATULUI DE STAT ÎN CONSTRUCȚII I.S.C.

# 2. DATE STATISTICE:

# Domeniul calității în construcții

# Control în proiectare

# Control în execuție

# Control privind urmărirea comportării în exploatare a construcțiilor

# Control privind implementarea sistemului de management al calității în construcții

# Domeniul performanței energetice a clădirilor

# Domeniul amenajării teritoriului și urbanismului, și autorizării executării lucrărilor de construcții

# Domeniul supravegherii pieței produselor pentru construcții, al stațiilor de producere betoane, mixturi as.faltice, agregate minerale și al laboratoarelor de analize și încercări în construcții

# Activitatea de avizare lucrări publice și programe de control, inclusiv în faze determinante și de emitere acorduri de intervenție

# Activitatea de soluționare a petițiilor

# Activitatea de participare în comisiile de recepție la terminarea lucrărilor

# 3. SINTEZA ACTIVI ĂȚII I.J.C. COVASNA PENTRU TRIMESTRUL I – 2021

# 4. ALTE ACTIVITĂȚI DESFĂȘURATE

# 5. PREOCUPĂRI PRIVIND ACTIVITATEA INSPECTORAATULUI DE STAT ÎN CONSTRUCȚII

#### **1. ORGANIZAREA ȘI DOMENIUL DE ACTIVITATE ALE lNSPECTORATULUI DE STAT ÎN CONSTRUCȚII -I.S.C.**

Inspectoratul de Stat în Construcții I.S.C. este organizat ca instituție publică cu personalitate juridică, în subordinea Ministerului Dezvoltării, Lucrărilor Publice **și** Administrației și este organul tehnic specializat care exercită controlul de stat privind respectarea și aplicarea unitară a dispozițiilor legale și a reglementărilor tehnice în vigoare, în domeniile sale de competență.

In cadrul lnspectoratului de Stat în Construcții - I.S.C funcționează inspectorate regionale în construcții și inspectorate județene în construcții, unități fără personalitate juridică.

I.S.C. exercită controlul de stat în următoarele domenii:

1. calitatea în construcții;
2. amenajarea teritoriului și urbanismul;

c} autorizarea executării lucrărilor de construcții;

1. supravegherea pieței produselor pentru construcții;
2. avizarea, în condițiile legii, a documentațiilor tehnico-economice pentru investiții finanțate din fonduri publice;
3. performanța energetică a clădirilor.

I.S.C. își desfășoară activitatea în conformitate cu actele normative aplicabile în domeniile sale de competențe și cu atribuțiile generale și specifice, stabilite prin Hotărârea Guvernului nr. 525/2013 pentru aprobarea atribuțiilor generale și specifice, a structurii organizatorice și a numărului maxim de posturi, precum și a normării parcului auto ș**i** a consumului de carburanți ale lnspectoratului de Stat în Contrucții - I.S.C., cu modificările ulterioare.

1. **DATE STATISTICE**

**Aprecieri generale privind activitatea de control din trimestrul I anul 2021:**

 1.1.Condiții favorabile/defavorabile desfășurării activității de control și inspecție, respectiv factorii care au modificat structura și numărul activităților de control și inspecție cuprinse în programul trimestrial aprobat de către conducerea I.S.C.

Pe trimestrul I anul 2021, in conformitate Ordinului I.G. nr.1041/21/12/2017 ,respectiv Ordinului IG nr.1979/29/12/2016, au fost programate, pentru un efectiv de 7 inspectori în construcții cu atribuții de control, un total de 63 de activități în domeniul calității în construcțiilor, supravegherii pieței produselor pentru construcții, al stațiilor de producere betoane, mixturi asfaltice și agregate minerale și laboratoarelor de analize și încercări.

Au fost realizate in total 126 controale de 7 inspectori în construcții, din care 62 de controale sunt din cele programate.

În trimestrul I al anului 2021 au fost înregistrate 235 activități efectuate în domeniul calității construcțiilor, performanței energetice a clădirilor, autorizării executării lucrărilor, emitere acorduri, soluționarea petițiilor și participarea la recepții.

Activitățile de control efectuate se raportează la un număr de 2.474 obiective de investiții care sunt înregistrate în evidența Inspectoratului județean în construcții Covasna, pe baza comunicării făcute de către investitori privind data de începere a execuției lucrărilor de construcții.

Ca urmare a activității de control au fost dispuse 97 măsuri și au fost aplicate 4 sancțiuni contravenționale, cu valoare totală de 17,50 mii lei.

**Activitatea de control**

Activitatea de control în proiectare:

În trimestrul I al anului 2021 nu au fost planificate activități de control și inspecție.

Activitatea de control la factorii implicați în etapa de execuție:

Controale planificate total 5 , realizate total 97, din care : 79 inspecții curente , 15 FD și 3 controale în urma unor sesizări.

In urma deficiențelor constatate au fost dispuse 84 de măsuri, din care 1 opriri de lucrări, 10 refacere de lucrări și au fost aplicate 4 sancțiuni cu amendă contravențională.

Dintre neconformitățile majore sau cu grad ridicat de repetabilitate identificate prin controalele în etapa de execuție a lucrărilor de construcții menționăm:

-încălcarea prevederilor din acorduri/ avize/ autorizația de construire, neîndeplinirea obligațiilor stabilite prin regulamentele si proceduri, aplicarea Legii nr.10/1995, privind realizarea și menținerea cerințelor fundamentale ale construcțiilor;

-neasigurarea de către investitori a verificării execuției lucrărilor de construcții prin specialiști diriginți de șantier autorizați;

-realizarea de construcții fără specialiști responsabili tehnici cu execuția autorizați;

-neasigurarea condițiilor de verificare a lucrărilor ajunse în faze determinante;

-neaducerea la îndeplinire a măsurilor dispuse;

-nerespectarea normelor tehnice, a prevederilor din proiectul tehnic și detaliile de execuție, respectiv a celor din caietele de sarcini;

-executarea de modificări la construcții existente fără autorizație de construire respectiv expertiză tehnică

-confirmarea prin semnătură, de către factorii implicați, a calității unor lucrări executate necorespunzător; întocmirea necorespunzătoare a documentelor ce se constituie în cartea tehnică a construcției fie prin lipsa documentelor de calitate ale materialelor puse în operă, fie prin neînsușirea de toți factorii implicați a documentelor de calitate încheiate;

Lipsa panoului de identificare a investiției.

Activitatea de control efectuată pentru aplicarea prevederilor legale privind urmărirea comportării în timp a construcțiilor:

Nu au fost controale planificate, au fost realizate 7 controale, din care : 3 inspecții curente și 4 controale în urma unor sesizări.

În urma deficiențelor constatate au fost dispuse 6 măsuri.

Activitatea de control la operatori economici cu activitate de proiectare și execuție privind organizarea și funcționarea sistemului de management al calității (SMQ):

 Nu au fost planificate activități de control și inspecție.

 Activitatea de control în domeniul performanței energetice a clădirilor:

Controale planificate 0 , au fost realizate 3 controale.

Au fost dispuse 2 măsuri pentru afișarea certificatului de performanță energetică după punerea în funcțiune ale obiectivelor recepționate.

Activitatea de control în domeniul autorizării lucrărilor de construcții:

Nu au fost planificate activități de control și inspecție.

A fost realizat 1 control în urma unei sesizări.

Prin procesul verbal încheiat în urma controlului efectuat, la autoritatea locală s-a dispus organizarea sistemului propriu de control, urmărirea intrării în legalitate cu construcțiile executate fără autorizație de construire sau cu nerespectarea prevederilor documentațiilor autorizate.

Activitatea de control în domeniul amenajării teritoriului:

Nu au fost planificate activități de control și inspecție.

Activitatea de control în domeniul supravegherii pieței produselor pentru construcții, al stațiilor de producere betoane, mixturi asfaltice și agregate minerale și laboratoarelor de analize și încercări:

În trimestrul I anul 2021 au fost realizate în total 18 activități de control şi inspecţie.

Activitatea de avizare și emitere acorduri:

La I.J.C. Covasna, în trim. I din 2021, au fost depuse 9 de cereri în vederea obținerii acordului necesar în cazul intervențiilor asupra construcțiilor existente. Au fost soluționate favorabil 7, iar două documentații au fost respinse.

Participarea în comisiile de recepție la terminarea lucrărilor:

Inspectorii din cadrul IJC Covasna au participat în comisiile de recepție la 21 obiective.

-număr recepții respinse: nu este cazul.

-număr recepții cu recomandare de amânare : nu este cazul.

-cazuri în care comisiile au propus admiterea recepției, recomandare în contradictoriu cu recomandarea reprezentantului IJC și motivarea opoziției inspectorului; demersuri efectuate în aceste cazuri: nu este cazul

Activități pentru soluționarea petițiilor:

In cursul trimestrului I au fost soluționate 11 petiții.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| **INSPECTORATUL JUDEȚEAN ÎN CONSTRUCŢII COVASNA** |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **SINTEZA ACTIVITĂŢILOR DE CONTROL ȘI INSPECȚIE EFECTUATE** |
|  |
|  |
|  |  | Numărul activităţilor de control și inspecție programate | Numărul activităţilor de control și inspecție efectuate | Gradul de realizare a programului activităţilor de control și inspecție aprobat |
| **Coddomeniu** | **DOMENIILE ŞI ACTIVITĂŢILE DE CONTROL ȘI INSPECȚIE** | Raportat la obiectivele nominalizate în programul activităţilor de control și inspecție aprobat | Raportat la numărul activităţilor de control și inspecție efectuate |
|  |  | Total general,din care: | Activităţi de control programate | Diferenţe(+/-) | Procentual(%) | Diferenţe(+/-) | Procentual(%) |
| 0 | 1 | 2 | 3 | 4 | 5 | 6 | 7 | 8 |
|  | **TOTAL ACTIVITĂŢI DE CONTROL ȘI INSPECȚIE** | **63** | **234** | **62** | **-1** | **98%** | **171** | **371%** |
| **A**  | **ACTIVITĂŢI DE CONTROL ȘI INSPECȚIE ÎN DOMENIUL CALITĂŢII ÎN CONSTRUCŢII, PERFORMANȚEI ENERGETICE A CLĂDIRILOR, AMENAJĂRII TERITORIULUI, URBANISMULUI ȘI AUTORIZĂRII EXECUTĂRII LUCRĂRILOR** | **54** | **107** | **53** | **-1** | **98%** | **53** | **198%** |
| **A1** | **ACTIVITĂŢI DE CONTROL ȘI INSPECȚIE ÎN DOMENIUL CALITĂŢII ÎN CONSTRUCŢII** | **54** | **103** | **53** | **-1** | **98%** | **49** | **191%** |
| A1.1 | ACTIVITĂŢI DE CONTROL ȘI INSPECȚIE ÎN PROIECTARE |   |   |   |   |   |   |   |
| A1.2 | ACTIVITĂŢI DE CONTROL ȘI INSPECȚIE ÎN EXECUŢIE | Total, din care: | 54 | 97 | 53 | -1 | 98% | 43 | 180% |
| Autorizare Faze determinante |   | 15 |   |   |   |   |   |
| A1.3 | ACTIVITĂŢI DE CONTROL ȘI INSPECȚIE PRIVIND URMĂRIREA COMPORTĂRII ÎN TIMP A CONSTRUCŢIILOR |   | 6 |   |   |   |   |   |
| A1.4 | ACTIVITĂŢI DE CONTROL ȘI INSPECȚIE PRIVIND IMPLEMENTAREA SISTEMULUI DE MANAGEMENT AL CALITĂŢII ÎN CONSTRUCŢII |   |   |   |   |   |   |   |
| **A5** | **ACTIVITĂŢI DE CONTROL ȘI INSPECȚIE ÎN DOMENIUL PERFORMANȚEI ENERGETICE A CLĂDIRILOR** |  | **3** |  |  |  |  |  |
| **A2** | **ACTIVITĂŢI DE CONTROL ȘI INSPECȚIE ÎN DOMENIUL AMENAJĂRII TERITORIULUI, URBANISMULUI ŞI AUTORIZĂRII EXECUTĂRII LUCRĂRILOR** |  | **1** |  |  |  |  |  |
| A2.1 | ACTIVITĂŢI DE CONTROL ȘI INSPECȚIE ÎN DOMENIUL AUTORIZĂRII EXECUTĂRII LUCRĂRILOR |   | 1 |   |   |   |   |   |
| A2.2 | ACTIVITĂŢI DE CONTROL ȘI INSPECȚIE ÎN DOMENIUL AMENAJĂRII TERITORIULUI ȘI URBANISMULUI |   |   |   |   |   |   |   |
| **B**  | **ACTIVITĂŢI DE CONTROL ȘI INSPECȚIE ÎN DOMENIUL SUPRAVEGHERII PIEŢEI PRODUSELOR PENTRU CONSTRUCŢII, AL STAȚIILOR DE PRODUCER BETOANE, MIXTURI ASFALTICE ȘI AGREGATE MINERALE ȘI AL LABORATOARELOR DE ANALIZE ȘI ÎNCERCĂRI** | **9** | **18** | **9** | **0** | **100%** | **9** | **200%** |
| B1 | ACTIVITĂŢI DE CONTROL ȘI INSPECȚIE ÎN DOMENIUL SUPRAVEGHERII PIEŢEI PRODUSELOR PENTRU CONSTRUCŢII | 8 | 16 | 8 | 0 | 100% | 8 | 200% |
| B2 | ACTIVITĂŢI DE CONTROL ȘI INSPECȚIE LA STAŢII DE PRODUCERE BETOANE, MIXTURI ASFALTICE ȘI AGREGATE MINERALE | 1 | 2 | 1 | 0 | 100% | 1 | 200% |
| B3 | ACTIVITĂŢI DE CONTROL ȘI INSPECȚIE LA LABORATOARE DE ANALIZE ŞI ÎNCERCĂRI ÎN CONSTRUCŢII  |   |   |   |   |   |   |   |
| B4 | ACTIVITĂȚI DE EVALUARE DE SUPRAVEGHERE A ACTIVITĂȚII RESPONSABILILOR TEHNICI CU EXECUȚIA |   |   |   |   |   |   |   |
| **C**  | **AVIZARE LUCRĂRI PUBLICE, EMITERE ACORDURI ȘI PARTICIPĂRI ÎN COMISII DE RECEPȚIE LA TERMINAREA LUCRĂRILOR** |  | **98** |  |  |  |  |  |
| **C1** | **AVIZAREA DOCUMENTAŢIILOR TEHNICO-ECONOMICE PENTRU INVESTIŢII FINANŢATE DIN FONDURI PUBLICE** |   |   |   |   |   |   |   |
| **C2** | **AVIZAREA PROGRAMELOR DE CONTROL AL LUCRĂRILOR, INCLUSIV ÎN FAZE DETERMINANTE PENTRU REZISTENŢA ŞI STABILITATEA LUCRĂRILOR DE CONSTRUCŢII** |   | 68 |   |   |   |   |   |
| **C3** | **EMITERE ACORDURI PENTRU INTERVENŢII ÎN TIMP ASUPRA CONSTRUCŢIILOR** |   | 9 |   |   |   |   |   |
| **RTL** | **PARTICIPAREA ÎN COMISII DE RECEPȚIE LA TERMINAREA LUCRĂRILOR** |   | 21 |   |   |   |   |   |
| **D** | **ACTIVITĂŢI PENTRU SOLUŢIONAREA PETIŢIILOR ȘI SOLICITĂRILOR DE INFORMAȚII ÎN BAZA LEGII NR. 544/2001** |  | **11** |  |  |  |  |  |

**4. ALTE ACTIVITĂȚI SPECIFICE:**

# Analizarea, verificarea și actualizarea unor propuneri de acte legislative din domeniul construcțiilor.

# 5. PREOCUPĂRI PRIVIND ACTIVITATEA INSPECTORATULUI DE STAT ÎN CONSTRUCȚII

# Asigurarea suportului necesar elaborării/actualizării cadrului normativ secundar în domeniu, respectiv inițierea de propuneri legislative pe baza cazuisticii întâlnite în procesul de exercitare a controlului de stat în domeniile de competență.

# Punerea în aplicare a Planului Sectorial de Integritate la nivelul Inspectoratului de Stat în Construcții privind prevenirea corupției prin remedierea vulnerabilităților și implementarea sistematică a măsurilor preventive, creșterea transparenței instituționale prin sporirea radului de disponibilitate a datelor publice deschise, respectiv de creștere a gradului de educație anticorupție și combaterea corupției prin acțiuni de instruire profesională și formare continuă a personalului și de consolidare a mecanismelor de control administrativ și sancționare a cazurilor constatate de încărcare a standardelor de etică și de conduită.

**Punctul 3**

**AGENȚIA NAȚIONALĂ DE ÎMBUNĂTĂȚIRI – FILIALA TERITORIALĂ DE ÎMBUNĂTĂȚIRI FUNCIARE COVASNA**

**RAPORT DE ACTIVITATE ANIF COVASNA**

Agenția Națională de Îmbunătățiri Funciare s-a înființat prin Ordonanța de Urgență nr. 82/29 septembrie 2011, ca instituție publică cu personalitate juridică, finanțată din venituri proprii și subvenții acordate de la bugetul de stat, în subordinea Ministerului Agriculturii și Dezvoltării Rurale, prin reorganizarea Administrației Naționale a Îmbunătățirilor Funciare.

Agenția Națională de Îmbunătățiri Funciare exploatează, administrează, întreține și repară amenajările de îmbunătățiri funciare din domeniul public sau privat al statului, declarate de utilitate publică (potrivit criteriilor stabilite prin Normele metodologice de aplicare a Legii îmbunătățirilor funciare nr. 138/ 2004, aprobate prin Hotărârea Guvernului nr. 1.872/2005, cu modificările ulterioare).

Prin Hotărârea nr. 615/2014 care aprobă Regulamentul de Organizare și Funcționare al Agenției Naționale de Îmbunătățiri Funciare se prevede o structură a Agenției formată dintr-o unitate centrală și filiale teritoriale, fără personalitate juridică, care au în alcătuire unități de administrare.

În Februarie 2021 s-a realizat lucrarea de I+R pentru amenajarea de desecare Ghelința-Brateș **"Lucrări de întreținere și reparații în amenajările de îmbunătățiri funciare din cadrul Filialelor Teritoriale ale Agenției Naționale de Îmbunătățiri Funciare 41"**
**Lotul III**
[Lucrări de I+R la infrastructura de IF in amenajare de desecare Ghelința](https://e-licitatie.ro:8881/) Brateș [jud. Covasna](https://e-licitatie.ro:8881/), în valoare de **218.204,49 lei**

**PNRR :**

* ANIF FTIF Covasna a întocmit o Notă Conceptuală si o Temă de Proiectare pentru Reabilitarea Amenajării de desecare Hărman-Prejmer **„Modernizarea sistemului de eliminare a excesului de apă din sol, amenajarea HĂRMAN PREJMER”, județul COVASNA** , în valoare de **4.433.920,94** lei cu TVA.
* De asemenea s-au monitorizat permanent canalele de desecare și lucrările de combatere a eroziunii solului aflate în administrarea ANIF Filiala Teritorială de IF Covasna.
* S-au realizat acțiuni de înregistrare sistematică a imobilelor din administrare, conform Legii cadastrului și publicității imobiliare, actualizată.

**IRIGAȚII :**

Agenția Națională de Îmbunătățiri Funciare prin Filiala Teritorială de Îmbunătățiri Funciare Covasna are în administrare **3 amenajări de irigații** în **suprafață totală de 4.087 ha**: ***Amenajarea Câmpu Frumos*** în suprafață de 2.988 ha, având sursa de apă Râul Olt

* ***\*Amenajarea Moacșa*** în suprafață de 1.300 ha, având sursa de apă Lacul de Acumulare Pădureni
* ***\*Amenajarea Brateș*** în suprafață de 460 ha, având sursa de apă Râul Negru
* În **Amenajarea Câmpu Frumos** s-a reabilitat prin PNI Stația de Bază de Pompare pentru irigații, lucrarea fiind finalizată în anul 2020, având o valoare totală de **3.475.185,84 lei**.
* În cadrul acestei amenajări infrastructura principală deservește 3 OUAI-uri și anume:
	+ **O.U.A.I. Ghidfalău** - pe suprafața de 987 ha
	+ **O.U.A.I. Sfântu Gheorghe** - pe suprafața de 986 ha
	+ **O.U.A.I. Ozun** - pe suprafața de 1.015 ha, cu mențiunea ca acest OUAI a preluat prin protocol infrastructura secundară de irigații doar in anul 2020 urmând să găsească soluții potrivite pentru reabilitarea acesteia.
* Pentru anul 2021, în **Amenajarea Câmpu Frumos** s-au încheiat contracte pentru asigurarea nivelului optim al apei pentru irigații la stațiile de punere sub presiune și alte puncte de livrare, pentru o **suprafață totală de 1.973 ha**.
* Pentru reabilitarea infrastructurii secundare din această amenajare s-au accesat **fonduri europene** prin măsura 1.2.5. - de către **O.U.A.I. Ghidfalău** iar prin submăsura 4.3 - de către **O.U.A.I. Sfântu Gheorghe**, aceasta din urmă având în acest moment în derulare un proiect aflat în etapa a II-a, reabilitând astfel întreaga infrastructură secundară de irigații pe care o deține.
* În **Amenajarea Moacșa,** **O.U.A.I. Moacșa** a încheiat contract sezonier pentru asigurarea nivelului optim al apei pentru irigații pentru **suprafața de 1.284 ha**, urmând ca în momentul înscrierii acestei amenajări în Anexa 2 la H.G. nr. 793/2016, aceasta să devină viabilă și să se găsească soluțiile potrivite pentru reabilitare. În anul 2020 s-au efectuat lucrări de întreținere și reparații la canalul de aducțiune de la lacul de acumulare Moacșa-Pădureni.
* **Amenajarea Brateș** se află în stadiul de înființare a unui O.U.A.I. pentru preluarea de către acesta prin protocol a infrastructurii secundare de irigații în vederea reabilitării și exploatării eficiente.
* În acest an s-au irigat 2423,1 ha.

**AVIZE :**

În anul 2021 până în acest moment au fost eliberate 29 de avize în valoare totală de 15.538,49 lei, după cum urmează:

 - 24 de avize PUZ

 - 3 avize de scoatere din circuitul agricol

 - 1 avize PUG

 - 1 Acord Tehnic

**INUNDAȚII :**

Ca aproape în fiecare an, în urma precipitațiilor abundente din lunile iunie și august, au crescut cotele apelor pe pr. Târlung, ceea ce a dus la închiderea clapetului de pe canalul de desecare CPVI-3 și inundarea terenurilor agricole aflate în incinta îndiguită a pr. Târlung, din teritoriul administrativ al localității Lunca Mărcuș, comuna Dobârlău.

 Au fost afectate de inundații 13 locuințe(curți și grădini)

* 17 ha de pășuni și 5ha de fânețe
* ANIF FTIF Covasna a intervenit pentru evacuarea apelor cu motopompa cu furtun heliflat Q=600 mc/h Novus Ricardo precum si cu motopompa Iveco Caprari din dotare.
* Pentru evacuarea apelor din incinte ,motopompele din dotare au funcționat 45 de ore evacuând un volum de V=20910 mc de apă și a consumat 756,40 litri de motorină in localitatea Lunca Mărcuș. Menționăm ca prin această intervenție s-a împiedicat inundarea mai multor curți și grădini.

**DIRECTOR FTIF COVASNA**

**jr. Mariana Aurora GĂUREANU**